Ministru kabineta noteikumu „Noteikumi par pieteikumiem un paziņojumiem ierakstu izdarīšanai reliģisko organizāciju un to iestāžu reģistrā” projekta sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma „Par Latvijas Republikas un Svētā Krēsla līgumu” 1.2panta pirmās daļas 2.punkts, otrā daļa un 5.pants.  Likuma „Par Latvijas Republikas Uzņēmumu reģistru” 18.13 panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likuma „Par Latvijas Republikas Uzņēmumu reģistru” 18.13panta otrā daļa redakcijā, kas bija spēkā līdz 2014. gada 16. februārim, noteica, ka ierakstu reliģisko organizāciju un to iestāžu reģistrā izdara uz pieteikuma vai tiesas nolēmuma pamata. Pieteikuma veidlapas apstiprina Ministru kabinets.  Pamatojoties uz minēto regulējumu, reliģiskās organizācijas, kuras vēlējās iegūt juridiskas personas statusu, vērsās Latvijas Republikas Uzņēmumu reģistrā (turpmāk – Uzņēmumu reģistrs), aizpildot pieteikuma veidlapu un pievienojot reģistrācijai nepieciešamos dokumentus. Savukārt Katoļu baznīcas publisko tiesību juridiskās personas Latvijā netika ierakstītas Uzņēmumu reģistra vestajā reliģisko organizāciju un to iestāžu reģistrā, jo saskaņā ar Latvijas Republikas un Svētā Krēsla līguma 2.panta pirmo un otro daļu Latvijas Republika atzīst, ka Katoļu baznīcai Latvijā ir publiskā tiesībsubjektība. Katoļu baznīcas institūcijām Latvijas Republikā, kurām saskaņā ar kanoniskajām tiesībām ir publisko tiesību juridiskās personas statuss, ir juridiskās personas statuss arī saskaņā ar Latvijas Republikas likumiem.  Ievērojot minēto, Katoļu baznīcas publisko tiesību juridiskās personas ierakstīja Uzņēmumu reģistrā pēc pašu vēlēšanās, lielākoties situācijās, kad bija nepieciešams slēgt civiltiesiskus darījumus.  Lai nodrošinātu tiesisku skaidrību un zināmu noteiktību, nodrošinot, lai par Katoļu baznīcas publisko tiesību juridiskajām personām tiktu veikts ieraksts Uzņēmumu reģistrā, likuma „Par Latvijas Republikas Uzņēmumu reģistru” 18.13panta otrajā daļā ietvertais deleģējums Ministru kabinetam tika paplašināts, paredzot, ka ierakstu reliģisko organizāciju un to iestāžu reģistrā izdara uz pieteikuma, *likuma "*[*Par Latvijas Republikas un Svētā Krēsla līgumu*](http://likumi.lv/doc.php?id=66742)*" 1.2 pantā noteiktā paziņojuma* (turpmāk — paziņojums) vai tiesas nolēmuma pamata. Pieteikuma un paziņojuma veidlapas apstiprina Ministru kabinets.  Ievērojot minēto, radās nepieciešamība Ministru kabinetam izstrādāt veidlapas paziņojumam ziņu par Katoļu baznīcas publisko tiesību juridisko personu ierakstīšanai reliģisko organizāciju un to iestāžu reģistrā.  Ņemot vērā, ka šobrīd darbojas Katoļu baznīcas publisko tiesību juridiskās personas, kas nav ierakstītas reliģisko organizāciju un to iestāžu reģistrā, tiesiskais regulējums paredz paziņojuma formu, kas ir pamats Uzņēmumu reģistram veikt ierakstu reliģisko organizāciju un to iestāžu reģistrā par Katoļu baznīcas publisko tiesību juridiskās personas dibināšanu, modificēšanu, atzīšanu vai likvidēšanu.  Ievērojot to, ka līdz noteikumu projekta spēkā stāšanās brīdim visi ieraksti Uzņēmumu reģistra vestajā reliģisko organizāciju un to iestāžu reģistrā tika izdarīti brīvprātīgi, informācija par Katoļu baznīcas publisko tiesību juridiskajām personām Uzņēmumu reģistrā ir nepilnīga un sadrumstalota. Tādējādi paredzēta atsevišķa paziņojuma forma par tām Katoļu baznīcas publisko tiesību juridiskajām personām, kas dibinātas vai atzītas līdz noteikumu spēkā stāšanās dienai. Ņemot vērā to, ka atbilstoši likuma „Par Latvijas Republikas un Svētā Krēsla līgumu” 5.pantam šāds paziņojums Uzņēmumu reģistram iesniedzams līdz 2014.gada 31.decembrim, paredzēts, ka minētā paziņojuma forma un atbilstošā tiesību norma noteikumu projektā ar 2015.gada 1.janvāri zaudē spēku.  Tā kā paplašinot likuma Latvijas Republikas Uzņēmumu reģistru” 18.13panta otrajā daļā ietverto deleģējumu, šī tiesību norma tika izteikta jaunā redakcijā, Ministru kabineta 2009.gada 17.jūnija noteikumi Nr.552 „Noteikumi par pieteikumiem ierakstu izdarīšanai reliģisko organizāciju un to iestāžu reģistrā” (turpmāk – noteikumi Nr. 552) zaudēja spēku, līdz ar to radot nepieciešamību izdod jaunus noteikumus, pēc būtības nemainot to saturu attiecībā uz reliģisko organizāciju pieteikumiem.  Ņemot vērā to, ka formālu apstākļu dēļ (pēc būtības deleģējošā norma tika paplašināta, bet formāli – izteikta jaunā redakcijā) noteikumos Nr. 552 ietvertās tiesību normas ir jāizdod jaunā redakcijā, attiecībā uz pieteikumiem ir veikti šādi precizējumi:   1. Valsts nodevas samaksu apliecinošs dokuments:   Pašlaik noteikumu Nr. 552 pielikumos noteikts, ka, iesniedzot pieteikumu reliģiskās organizācijas, tās iestādes ierakstīšanai vai pieteikumu reliģiskās organizācijas pārreģistrācijai reliģisko organizāciju un to iestāžu reģistrā pieteikumam jāpievieno maksājumu apliecinošs dokuments par valsts nodevas samaksu.  Saskaņā ar Ministru kabineta 2010. gada 12. oktobra noteikumu Nr. 972 „Noteikumi par kārtību, kā veicami maksājumi valsts budžetā un tie atzīstami par saņemtiem, un prasībām tiešsaistes maksājumu pakalpojumu izmantošanai norēķinos ar valsts budžetu” 5.2. apakšpunktu un 6. punktu valsts budžeta maksājumus administrējošajai institūcijai (tajā skaitā Uzņēmumu reģistram) pirms pakalpojuma sniegšanas ir pienākums pārliecināties, vai maksājums, kas veikts ar maksājumu pakalpojumu sniedzēja (bankas, pasta u.tml.) starpniecību, ir saņemts valsts budžetā. Par to, vai maksājuma summa ir pieejama valsts budžeta kontā Valsts kasē, jāpārliecinās izmantojot budžeta elektronisko norēķinu sistēmu „eKase”, līdz ar to Uzņēmumu reģistrā nav nepieciešams iesniegt maksājumu apliecinošu dokumentu par valsts nodevas samaksu.  Vienlaikus, lai Uzņēmumu reģistrs spētu pārliecināties, ka maksājums ir ieskaitīts valsts budžeta kontā Valsts kasē, pieteikuma iesniedzējam Uzņēmumu reģistrā ir jāiesniedz informācija par veikto valsts nodevas maksājumu. Turpmāk pieteikuma iesniedzējs varēs izvēlēties vai informēt Uzņēmumu reģistru par veikto maksājumu, iesniedzot maksājumu apliecinošu dokumentu, tā atvasinājumu (t.sk. kopiju, internetbankas izdruku) vai aizpildīt sadaļu pieteikuma veidlapā, kurā jānorāda informācija par veikto maksājumu.  Ņemot vērā iepriekš minēto, nepieciešams svītrot pielikuma punktus, kuros noteikts pienākums iesniegt valsts nodevas samaksu apliecinošu dokumentu, vienlaikus, papildinot pielikumus ar sadaļu, kurā norādāma informācija par veikto valsts nodevas maksājumu.  2. Pieteikuma lapu cauršūšana.  Šobrīd noteikumi Nr 522 paredz, ka gadījumā, ja pieteikumā ir vairākas lapas, pieteikuma iesniedzējam tās jācauršuj un jāapliecina to skaits. Norādāms, ka saskaņā ar Ministru kabineta 2010.gada 28.septembra noteikumiem Nr.916 „Dokumentu izstrādāšanas un noformēšanas kārtība” dokumenta lapu cauršūšana ir priekšnoteikums, kas nodrošina juridisku spēku dokumentu oriģinālu atvasinājumiem. Lai nodrošinātu dokumentu oriģināla juridisko spēku dokumentu lapu cauršūšana nav nepieciešama. Secināms, ka Uzņēmumu reģistrā iesniedzams pieteikuma oriģināls, prasība cauršūt pieteikuma lapas un apliecināt to skaitu, nevajadzīgi apgrūtina pieteikuma iesniedzēju.  Ņemot vērā minēto, nepieciešams svītrot Noteikumos prasību cauršūt pieteikuma lapas un apliecināt to skaitu.  3. Kontaktinformācija.  Atbilstoši Paziņošanas likuma 3. un 4. pantam, kas nosaka, ka iestāde pēc iespējas ņem vērā piemērotāko un ērtāko dokumenta vai informācijas paziņošanas, saņemšanas veidu, jāparedz iespēja personai izvēlēties un norādīt vispiemērotāko veidu (kontaktinformāciju) saziņai Uzņēmumu reģistra pakalpojuma saņemšanai.  Ņemot vērā minēto, nepieciešams izveidot atsevišķu sadaļu pieteikumu veidlapās, kur klients var norādīt savu kontaktinformāciju (ērtāko saziņas veidu). Klients var norādīt kontaktinformāciju lēmuma saņemšanai un kontaktinformāciju ātrākai saziņai, kas nepieciešama iesniegto dokumentu izskatīšanas procesā. |
| 3. | Projekta izstrādē iesaistītās institūcijas | Katoļu baznīcas Latvijā vadība. |
| 4. | Cita informācija | Katoļu baznīcas Latvijā vadība piedalījās arī likuma „Grozījumi likumā „Par Latvijas Republikas un Svētā Krēsla līgumu””, kas stājās spēkā 2014.gada 1.janvārī, izstrādē, tādējādi, konceptuāli, atbalstot tiesisko regulējumu attiecībā uz paziņojuma formas noteikšanu, lai Uzņēmumu reģistrā ierakstītu Katoļu baznīcas publisko tiesību juridiskās personas. |
|  | | |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Katoļu baznīcas publisko tiesību juridiskās personas.  Šobrīd reliģisko organizāciju un to iestāžu reģistrā ir reģistrētas 4 diecēzes un 246 draudzes, Rīgas garīgais seminārs un vairāki klosteri, kas darbojās vēl pirms konkordāta noslēgšanas. Savukārt kā nodokļu maksātājas papildus ir reģistrētas vairāk nekā 20 Katoļu baznīcas institūcijas. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums nosaka paziņojuma veidlapas, kuru Katoļu baznīcas Latvijā vadība iesniegs Uzņēmumu reģistram likuma „Par Latvijas Republikas un Svētā Krēsla līgumu” 1.2 panta pirmās daļas 2. punktā un 5.pantā noteiktajos gadījumos.  Ņemot vērā to, ka līdz šim visu reliģisko organizāciju reģistrāciju reliģisko organizāciju un to iestāžu reģistrā regulēja Reliģisko organizāciju likuma 8. panta pirmā daļa un Ministru kabineta noteikumi Nr. 552 „Noteikumi par pieteikumiem ierakstu izdarīšanai reliģisko organizāciju un to iestāžu reģistrā”, savukārt ar grozījumiem likumā „Par Latvijas Republikas un Svētā Krēsla līgumu” attiecībā uz Katoļu baznīcu tika noteikts speciāls regulējums, norādot pienākumu iesniegt paziņojumu, bet pēc būtības neskarot nepieciešamību aizpildīt veidlapu, uzskatāms, ka noteikumu projektam nav vērā ņemamas ietekmes uz administratīvo slogu. |
| 3. | Administratīvo izmaksu monetārs novērtējums | Projektā ietvertajam tiesiskajam regulējumam nav tādas ietekmes uz administratīvajām izmaksām, kas pārsniegtu 2000 EUR gadā. |
| 4. | Cita informācija | Nav |
|  | | |

Anotācijas III un IV sadaļa – projekts šīs jomas neskar.

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | 2000.gada 8.novembra Latvijas Republikas un Svētā Krēsla līgums. |
| 3. | Cita informācija | Nav |

|  |  |  |
| --- | --- | --- |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | 2000.gada 8.novembra Latvijas Republikas un Svētā Krēsla līgums. | |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā |
| Latvijas Republikas un Svētā Krēsla līguma 2.panta trešajā daļā noteikto pienākumu īstenošanas kārtība ir saskaņā ar līgumu un tiek noteikta Latvijas normatīvajos aktos.  Katoļu Baznīcas vadība sniedz informāciju valsts institūcijām par dibinātajām, modificētajām, atzītajām, likvidētajām Katoļu Baznīcas publisko tiesību juridiskajām personām. | Projekta 3., 4., 6. punkts. | Saistības, kas ir norādītas Latvijas Republikas un Svētā Krēsla līguma 2.panta trešajā daļā ir izpildītas pilnībā. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts neparedz jaunas starptautiskās saistības. | |
| Cita informācija | Nav. | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc noteikumu projekta pieņemšanas plānots organizēt informatīvus pasākumus ar nolūku iepazīstināt Katoļu baznīcas institūcijas ar tiesisko regulējumu. |
| 2. | Sabiedrības līdzdalība projekta izstrādē | Katoļu baznīcas Latvijā vadība piedalījās noteikumu projekta izstrādē. |
| 3. | Sabiedrības līdzdalības rezultāti | Atbalsta noteikumu projektā ietverto tiesisko regulējumu. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Uzņēmumu reģistrs. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs pārvaldes funkcijas vai institucionālo struktūru. |
| 3. | Cita informācija | Nav. |

Tieslietu ministre B. Broka

Iesniedzējs:

tieslietu ministre B. Broka

20.02.2014. 13:18

1650

E. Kreišmane

67046126, Evija.Kreismane@tm.gov.lv